Document ID: 32005D0840

KOMISSION PÄÄTÖS,
tehty 25 päivänä marraskuuta 2005,
luvan antamisesta jäsenvaltioille toteuttaa väliaikaisesti Egyptiä koskevia kiireellisiä toimenpiteitä Pseudomonas solanacearum (Smith) Smith -taudinaiheuttajan leviämisen estämiseksi tehdyn päätöksen 2004/4/EY muuttamisesta
(tiedoksiannettu numerolla K(2005) 4525)
(2005/840/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan,
sekä katsoo seuraavaa:
(1)
Komission päätöksen 2004/4/EY (2) mukaisesti Egyptistä peräisin olevia Solanum tuberosum L. -perunan mukuloita ei periaatteessa saa tuoda yhteisöön. Tuontikautena 2004/2005 on kuitenkin erityisedellytyksin sallittua tuoda yhteisöön sellaisia mukuloita, jotka ovat peräisin kasvintuhoojista vapailta alueilta.
(2)
Tuontikaudella 2004/2005 Pseudomonas solanacearum (Smith) Smith -taudinaiheuttajaa havaittiin useaan otteeseen, ja kaikki egyptiläisten perunoiden vienti yhteisöön kiellettiin 6 päivästä huhtikuuta 2005 alkaen.
(3)
Egypti on toimittanut raportin näiden tautihavaintojen syistä. Keskeinen toteamus on, että tiukempia toimenpiteitä tarvitaan, koska tuottajat, tarkastajat, viejät ja pakkausasemat eivät noudata ohjeita, jotka koskevat yhteisöön tarkoitettujen perunoiden vientiä. Egyptissä on jo toteutettu joitakin toimenpiteitä.
(4)
On asianmukaista säätää yhteisön tason vaatimuksista sen varmistamiseksi, että Egyptissä pakkausasemilla ja lähetyssatamassa perunoille ennen yhteisöön vientiä tehtävät tarkastukset ja valvonnat ovat tehokkaita.
(5)
Egyptin ilmoittamien tietojen perusteella komissio on todennut, ettei ole vaaraa Pseudomonas solanacearum (Smith) Smith -taudinaiheuttajan leviämisestä tuotaessa yhteisöön Solanum tuberosum L. -perunan mukuloita kasvintuhoojista vapailta Egyptin alueilta edellyttäen, että tiettyjä edellytyksiä noudatetaan.
(6)
Kasvintuhoojista vapailta Egyptin alueilta peräisin olevien Solanum tuberosum L. -perunan mukuloiden tuonti yhteisöön olisi tämän vuoksi sallittava erityisedellytyksin tuontikaudeksi 2005/2006.
(7)
Päätös 2004/4/EY olisi sen vuoksi muutettava vastaavasti.
(8)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2004/4/EY seuraavasti:
1)
Muutetaan 2 artikla seuraavasti:
a)
Korvataan 1 kohdassa ilmaisu ”2004/2005” ilmaisulla ”2005/2006”.
b)
Korvataan 2 kohdassa ilmaisu ”2004/2005” ilmaisulla ”2005/2006”.
2)
Korvataan 3 artiklassa ilmaisu ”2004/2005” ilmaisulla ”2005/2006”.
3)
Korvataan 4 artiklassa ilmaisu ”30 päivää elokuuta 2005” ilmaisulla ”30 päivää elokuuta 2006”.
4)
Korvataan 7 artiklassa ilmaisu ”30 päivää syyskuuta 2005” ilmaisulla ”30 päivää syyskuuta 2006”.
5)
Muutetaan liite seuraavasti:
a)
Korvataan 1 kohdan b alakohdan iii alakohdassa ilmaisu ”2004/2005” ilmaisulla ”2005/2006”.
b)
Korvataan 1 kohdan b alakohdan iii alakohdan toisessa luetelmakohdassa ilmaisu ”1 päivää tammikuuta 2005” ilmaisulla ”1 päivää tammikuuta 2006”.
c)
Lisätään 1 kohdan b alakohdan iii alakohtaan seuraava kolmas luetelmakohta:
”-
virallisesti valvottava siitä lähtien, kun ne saapuvat pakkausasemalle, siihen asti, kun ne pakataan säkkeihin, jotka sinetöidään 1 kohdan b alakohdan x alakohdan mukaisesti.”
d)
Korvataan 1 kohdan b alakohdan v alakohta seuraavasti:
”v)
tarkastettava virallisesti satamassa välittömästi ennen niiden vientiä yhteisöön siten, että tarkastuksissa leikataan 400 mukulaa kutakin kasvintuhoojista vapaata aluetta kohti ja että kultakin kasvintuhoojista vapaalta alueelta peräisin olevasta tavaraerästä tarkastetaan vähintään 10 säkkiä;”
e)
Korvataan 1 kohdan b alakohdan xii alakohdassa ilmaisu ”1 päivää tammikuuta 2005” ilmaisulla ”1 päivää tammikuuta 2006”.
f)
Korvataan 5 kohdan toisessa alakohdassa ilmaisu ”2004/2005” ilmaisulla ”2005/2006”.
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä marraskuuta 2005.

Labels: 17
0
3
6
18